stanford-oval/wikipedia huggingface dataset:
ประติมากรรมไทย
ศิลปะสุโขทัย

พุทธศตวรรษที่ 17 - 20
อาณาจักรสุโขทัย  นับเป็นราชธานีที่มีความชัดเจนเป็นครั้งแรกของชนเผ่าไทยสยาม  ศิลปะสุโขทัยจึง 
นับเป็นสกุลศิลปะแบบแรกของชนชาติไทย แต่ไม่ใช่แรกสุดเพราะก่อนหน้านั้นมีศิลปะที่ใกล้เคียงกับศิลปะสุโขทัยมาก คือ ศิลปะเชียงแสน ริมแม่น้ำโขงในแถบจังหวัดเชียงราย   ศิลปะสุโขทัยผ่านการคิดค้น สร้างสรรค์   
คลี่คลาย สังเคราะห์ในแผ่นดินที่เป็นปึกแผ่น มั่นคงจนได้รูปแบบที่งดงาม  
พระพุทธรูปสุโขทัย ถือว่ามีความงามตามอุดมคติไทยอย่างแท้จริง อุดมคติของพระพุทธรูปสุโขทัยเกิดจากต้นแบบศิลปะที่ส่งอิทธิพลต่อช่างสมัยนั้นด้วย คือ อิทธิพลศิลปะจากศรีลังกาและอินเดีย    ลักษณะ 
สำคัญของพระพุทธรูปสุโขทัย คือ พระวรกายโปร่ง   เส้นรอบนอกโค้งงาม  
ได้จังหวะ    พระพักตร์รูปไข่ยาวสมส่วน    ยิ้มพองาม   พระขนงโก่ง รับกับ 
พระนาสิกที่งุ้มเล็กน้อย  พระโอษฐ์แย้มอิ่ม   ดูสำรวม มีเมตตา พระเกตุมาลา 
รูปเปลวเพลิง   พระสังฆาฏิยาวจรดพระนาภี  พระศกแบบก้นหอย   ไม่มีไร 
พระศก  พระพุทธรูปศิลปะสุโขทัยมีความงดงามมาก  ที่มีชื่อเสียงมากได้แก่ 
พระพุทธชินราช พระพุทธชินสีห์  พระศาสดา     พระพุทธไตรรัตนายก  
และ  พระพุทธรูปปางลีลา       นอกจากพระพุทธรูปแล้ว  ในสมัยสุโขทัยยังมี
งานประติมากรรมที่มีชื่อเสียงอีกอย่างหนึ่งคือ เครื่องสังคโลก ซึ่งเป็นเครื่อง  
ปั้นดินเผาสมัยสุโขทัยที่มีลักษณะเฉพาะ  มีชื่อเสียงไปทั่วโลก  เครื่องปั้น     
ดินเผาสังคโลก เป็นเครื่องปั้นดินเผาเคลือบ สีเขียวไข่กา สีน้ำตาล สีใส        
เขียนทับลายเขียนรูปต่าง ๆ   มี ผิวเคลือบแตกราน  สังคโลกเป็นสินค้าออก  
ที่สำคัญของอาณาจักรสุโขทัยที่ ส่งไปจำหน่ายนอกอาณาเขต จนถึงฟิลิปปินส์
อินโดนีเซีย และญี่ปุ่น
ศิลปะเชียงแสน

เมื่อแคว้นล้านนาในภาคเหนือได้สถาปนาเมืองเชียงใหม่เป็นนครหลวงเมื่อ พ.ศ. ๑๘๓๙ หลังจากได้รวมเอาแคว้นหริภุญไชยเข้าไว้ด้วยแล้ว   ได้มีการสร้างสรรค์ศิลปะไทยที่มีเอกลักษณ์เฉพาะเดิมเรียกว่า“ศิลปะเชียงแสน” ปัจจุบันเปลี่ยนเป็น “ศิลปะล้านนา”   อันหมายถึงรูปแบบศิลปะที่กระจายอยู่ในภาคเหนือตอนบนตั้งแต่จังหวัดตาก  แพร่ น่าน ขึ้นไป
ตั้งแต่กลางพุทธศตวรรษที่๒๒ เป็นต้นมา ล้านนาพบกับการแตกแยกภายในการแก่งแย่งชิงอำนาจกันเอง   ภัยจากภายนอกที่เข้ามาแทรกแซงทั้งจากพม่ากรุงศรีอยุธยาและล้านช้าง ทำให้อำนาจอิสระที่คงความเป็นอันหนึ่งอันเดียวกันของแคว้นล้านนาล่มสลายลง 
ประติมากรรมไทยสมัยเชียงแสน    ประติมากรรมไทยสมัยเชียงแสนเป็นประติมากรรมในดินแดนสุวรรณภูมิที่นับว่าสร้างขึ้นโดยฝีมือช่างไทยเป็นครั้งแรกเกิดขึ้นราวพุทธศตวรรษที่ 16-21 มีปรากฏแพร่หลายอยู่ตามหัวเมืองต่างๆ ทางภาคเหนือของไทย แหล่งสำคัญอยู่ที่เมืองเชียงแสนวัสดุที่นำมาสร้างงานประติมากรรมที่ทั้งปูนปั้นและโลหะต่างๆที่มีค่าจนถึงทองคำบริสุทธิ์ประติมากรรมเชียงแสนแบ่งได้เป็น2 ยุค 
เชียงแสนยุคแรก มีทั้งการสร้างพระพุทธรูปและภาพพระโพธิสัตว์หรือเทวดาประดับศิลปสถาน พระพุทธรูปโดยส่วนรวมมีพุทธลักษณะคล้ายพระพุทธรูปอินเดียสมัยราชวงปาละ มีพระวรกายอวบอ้วนพระพักตร์กลมคล้ายผลมะตูม พระขนงโก่ง พระนาสิกโค้งงุ้ม พระโอษฐ์แคบเล็ก พระห นุเป็นปมพระรัศมีเหนือเกตุมาลาเป็นต่อมกลม ไม่นิยมทำไรพระสก เส้นพระสกขมวดเกษาใหญ่พระอุระนูน ชายสังฆาฏิสั้น ตรงปลายมีลักษณะเป็นชายธงม้วนเข้าหากัน เรียกว่า เขี้ยวตะขาบส่วนใหญ่นั่งขัดสมาธิเพชรปางมารวิชัยฐานที่รององค์ พระทำเป็นกลีบบัวประดับ มี ทั้งบัวคว่ำบัวหงาย และทำเป็นฐานเป็นเขียงไม่มีบัวรองรับ ส่วนงานปั้นพระโพธิสัตว์ประดับเจดีย์วัดกู่เต้าและภาพเทวดาประดับหอไตรวัดพระสิงห์ เชียงใหม่ มีสัดส่วนของร่างกาย สะโอดสะองใบหน้ายาวรูปไข่ทรงเครื่องอาภรณ์เช่นเดียวกับพระโพธิสัตว์ในศิลปะแบบปาละเสนะของอินเดียหรือแบบ ศรีวิชัย 
เชียงแสนยุคหลัง มีการสร้างพระพุทธรูปที่มีแบบของลัทธิลังกาวงศ์จากสุโขทัยเข้ามาปะปนรูปลักษณะโดยส่วนรวมสะโอดสะ องขึ้น ไม่อวบอ้วนบึกบึน พระพักตร์ยาวเป็นรูปไข่มากขึ้นพระรัศมีทำเป็นรูปเปลว พระศกทำเป็นเส้นละเอียดและมีไรพระศกเป็น เส้นบาง ๆชายสังฆาฏิ ยาวลงมาจรดพระนาภี พระพุทธรูปโดยส่วนรวมนั่งขัดสมาธิราบ พระพุทธรูปที่นับว่าสวยที่สุดและถือเป็นแบบอย่างของพระพุทธรูปที่นับว่าสวยที่สุดถือเป็นแบบอย่างของพระพุทธรูปที่นับว่าสวยที่สุดพระพุทธสิหิงค์ในพระที่นั่งพุทไธสวรรย์ พิพิธภัณฑสถานแห่งชาติ กรุงเทพฯพระพุทธรูปเชียงแสนนี้มักหล่อด้วยโลหะทองคำ และสำริด
ศิลปะอู่ทอง

พุทธศตวรรษที่ 17 - 20
อาณาจักรอู่ทอง  เป็นอาณาจักรเก่าแก่ก่อนอาณาจักรอยุธยา  ซึ่งมีความ 
สัมพันธ์กับอาณาจักรต่าง ๆ  ได้แก่ ทวารวดี   ศรีวิชัย  ลพบุรี  รวมทั้งสุโขทัย 
ดังนั้นรูปแบบศิลปะจึงได้รับอิทธิพลของสกุลช่างต่าง ๆ    ดังที่กล่าวมาแล้ว 
ลักษณะสำคัญของพระพุทธรูปอู่ทอง คือ พระวรกายดูสง่า   พระพักตร์ขรึม 
ดูเป็นรูปเหลี่ยม คิ้วต่อกันไม่โก่งอย่างสุโขทัยหรือเชียงแสน พระศกนิยมทำ
เป็นแบบหนามขนุน มีไรพระศก   สังฆาฏิยาวจรดพระนาภี     ปลายตัดตรง 
พระเกตุมาลาทำเป็นทรงแบบฝาชี รับอิทธิพลศิลปะลพบุรี  แต่ยุคต่อมาเป็น 
แบบเปลวเพลิงตามแบบศิลปะสุโขทัย
เทวรูปพระโพธิสัตว์อวโลกิเตศวร ศิลปะศรีวิชัย
ศิลปะลพบุรี
พระพุทธรูปปางลีลาศิลปะสุโขทัย
หมู่เกาะเวอร์จินในโอลิมปิกเยาวชนฤดูร้อน 2018

| หมู่เกาะเวอร์จินของสหรัฐ ในโอลิมปิกเยาวชนฤดูร้อน 2018 |
| --- | --- |

รหัสประเทศ: ISV
เอ็นโอซี: คณะกรรมการโอลิมปิกหมู่เกาะเวอร์จิน
ณ บัวโนสไอเรส, ประเทศอาร์เจนตินา 6 – 18 ตุลาคม ค.ศ. 2018
นักกีฬา: 4 คน  ใน 3 ชนิดกีฬา
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันโอลิมปิกเยาวชนฤดูร้อน
2010 2014 2018
หมู่เกาะเวอร์จิน เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติหมู่เกาะเวอร์จินเป็นผู้ทำหน้าที่ในการส่งนักกีฬาเข้าร่วมแข่งขันจำนวน 4 คน ใน 3 ชนิดกีฬา ผลการแข่งขันครั้งนี้หมู่เกาะเวอร์จินไม่ได้รับเหรียญรางวัลใด ๆ
นักกีฬาที่เข้าร่วม

| กีฬา | ชาย | หญิง | รวม |
| --- | --- | --- | --- |
|  กรีฑา | 0 | 1 | 1 |
|  ไตรกีฬา | 1 | 0 | 1 |
|  ว่ายน้ำ | 1 | 1 | 2 |
| รวม | 2 | 2 | 4 |
กรีฑา

บทความหลัก: กีฬากรีฑาในโอลิมปิกเยาวชนฤดูร้อน 2018
ผลการแข่งขันดังนี้ :
| นักกีฬา | รายการ | Stage 1> ผล | Stage 1> อันดับ | Stage 2> ผล | Stage 2> อันดับ | รวม | รวม> อันดับ |
| --- | --- | --- | --- | --- | --- | --- | --- |
แหล่งข้อมูลอื่น

เว็บไซต์ทางการ
| ด ค กประเทศที่เข้าร่วมแข่งขันโอลิมปิกเยาวชนฤดูร้อน 2018 ที่ บัวโนสไอเรส ประเทศอาร์เจนตินา |
| --- | --- | --- |
| แอฟริกา |   แอลจีเรีย   แองโกลา   เบนิน   บอตสวานา   บูร์กินาฟาโซ   บุรุนดี   แคเมอรูน   กาบูเวร์ดี   แอฟริกากลาง   ชาด   คอโมโรส   สาธารณรัฐคองโก   สาธารณรัฐประชาธิปไตยคองโก   จิบูตี   อียิปต์   อิเควทอเรียลกินี   เอริเทรีย   เอธิโอเปีย   กาบอง   แกมเบีย   กานา   กินี   กินี-บิสเซา   โกตดิวัวร์   เคนยา   เลโซโท   ไลบีเรีย   ลิเบีย   มาดากัสการ์   มาลาวี   มาลี   มอริเตเนีย   มอริเชียส   โมร็อกโก   โมซัมบิก   นามิเบีย   ไนเจอร์   ไนจีเรีย   รวันดา   เซาตูแมอีปริงซีป   เซเนกัล   เซเชลส์   เซียร์ราลีโอน   โซมาเลีย   แอฟริกาใต้   ซูดานใต้   ซูดาน   เอสวาตินี   แทนซาเนีย   โตโก   ตูนิเซีย   ยูกันดา   แซมเบีย   ซิมบับเว  |  |
| อเมริกา |   แอนทีกาและบาร์บิวดา   อาร์เจนตินา   อารูบา   บาฮามาส   บาร์เบโดส   เบลีซ   เบอร์มิวดา   โบลิเวีย   บราซิล   หมู่เกาะบริติชเวอร์จิน   แคนาดา   หมู่เกาะเคย์แมน   ชิลี   โคลอมเบีย   คอสตาริกา   คิวบา   ดอมินีกา   สาธารณรัฐโดมินิกัน   เอกวาดอร์   เอลซัลวาดอร์   กรีเนดา   กัวเตมาลา   กายอานา   เฮติ   ฮอนดูรัส   จาเมกา   เม็กซิโก   นิการากัว   ปานามา   ปารากวัย   เปรู   ปวยร์โตรีโก   เซนต์คิตส์และเนวิส   เซนต์ลูเชีย   เซนต์วินเซนต์และเกรนาดีนส์   ซูรินาม   ตรินิแดดและโตเบโก   สหรัฐ   อุรุกวัย   เวเนซุเอลา   หมู่เกาะเวอร์จิน  |  |
| เอเชีย |   อัฟกานิสถาน   บาห์เรน   บังกลาเทศ   ภูฏาน   บรูไน   กัมพูชา   จีน   ติมอร์-เลสเต   ฮ่องกง   อินเดีย   อินโดนีเซีย   อิหร่าน   อิรัก   ญี่ปุ่น   จอร์แดน   คาซัคสถาน   คีร์กีซสถาน   คูเวต   ลาว   เลบานอน   มาเลเซีย   มัลดีฟส์   มองโกเลีย   พม่า   เนปาล   เกาหลีเหนือ   โอมาน   ปากีสถาน   ปาเลสไตน์   ฟิลิปปินส์   กาตาร์   ซาอุดีอาระเบีย   สิงคโปร์   เกาหลีใต้   ศรีลังกา   ซีเรีย   จีนไทเป   ทาจิกิสถาน   ไทย   เติร์กเมนิสถาน   สหรัฐอาหรับเอมิเรตส์   อุซเบกิสถาน   เวียดนาม   เยเมน  |  |
| ยุโรป |   แอลเบเนีย   อันดอร์รา   อาร์มีเนีย   ออสเตรีย   อาเซอร์ไบจาน   เบลารุส   เบลเยียม   บอสเนียและเฮอร์เซโกวีนา   บัลแกเรีย   โครเอเชีย   ไซปรัส   เช็กเกีย   เดนมาร์ก   เอสโตเนีย   ฟินแลนด์   ฝรั่งเศส   จอร์เจีย   เยอรมนี   สหราชอาณาจักร   กรีซ   ฮังการี   ไอซ์แลนด์   ไอร์แลนด์   อิสราเอล   อิตาลี   คอซอวอ   ลัตเวีย   ลีชเทินชไตน์   ลิทัวเนีย   ลักเซมเบิร์ก   มาซิโดเนีย   มอลตา   มอลโดวา   โมนาโก   มอนเตเนโกร   เนเธอร์แลนด์   นอร์เวย์   โปแลนด์   โปรตุเกส   โรมาเนีย   รัสเซีย   ซานมารีโน   เซอร์เบีย   สโลวาเกีย   สโลวีเนีย   สเปน   สวีเดน   สวิตเซอร์แลนด์   ตุรกี   ยูเครน  |  |
| โอเชียเนีย |   อเมริกันซามัว   ออสเตรเลีย   หมู่เกาะคุก   ฟีจี   กวม   คิริบาส   หมู่เกาะมาร์แชลล์   ไมโครนีเชีย   นาอูรู   นิวซีแลนด์   ปาเลา   ปาปัวนิวกินี   ซามัว   หมู่เกาะโซโลมอน   ตองงา   ตูวาลู   วานูวาตู  |  |
| อื่นๆ |   ทีมผสม  |  |
กองกำลังตำรวจบรูไน

| กองกำลังตำรวจบรูไน Polis Di-Raja Brunei ڤوليس دراج بروني |
| --- | --- |
ตรา
ธง
อักษรย่อ: RBPF / PDB
คำขวัญ: Cepat dan Sempurna รวดเร็วและสมบูรณ์แบบ
ข้อมูลองค์กร
ก่อตั้ง: 1 มกราคม พ.ศ. 2464; 104 ปีก่อน (2464-01-01)
เจ้าหน้าที่: 4,400 นาย
โครงสร้างเขตอำนาจ
หน่วยงานแห่งชาติ (เขตอำนาจในการปฏิบัติการ): บรูไน
หน่วยงานระหว่างประเทศ: บรูไน
ประเทศ: บรูไน
เขตอำนาจในการปฏิบัติการ: บรูไน
ขนาด: 5,765 ตารางกิโลเมตร (2,226 ตร.ไมล์)
เขตอำนาจตามกฎหมาย: บรูไน
ส่วนปกครอง: สำนักนายกรัฐมนตรีบรูไน
ลักษณะทั่วไป: ตำรวจท้องที่ หน่วยงานฝ่ายพลเรือนส่วนท้องถิ่น
สำนักงานใหญ่: บันดาร์เซอรีเบอกาวัน
 
ได้รับเลือกเป็นเจ้าหน้าที่รับผิดชอบ: สำนักนายกรัฐมนตรี
ผู้บริหารหน่วยงาน: ดาโต ปาดูกา เสรี ฮาจิ โมฮัมหมัด อิรวาน บิน ฮาจิ ฮัมบาลี, ผู้บัญชาการตำรวจ ดาโต๊ะ เสรี ปาห์ลาวัน สุไลมาน บิน อลิดิน, รองผู้บัญชาการตำรวจ
สิ่งอำนวยความสะดวก
สถานีตำรวจ: 13 สถานี
รถตำรวจ: มิตซูบิชิ แลนเซอร์, มิตซูบิชิ ปาเจโร, โตโยต้า โคโรลล่า, โตโยต้า วีออส, เชฟโรเลต เอปิก้า เป็นต้น
เรือตรวจการณ์: Interceptor , Passenger speed boat V.36 , half cabin fiber glass boat , fiberglass boat V.26 , patrol boat , rigid inflatable hull boat , aluminum boat , catamaran
เว็บไซต์
www.police.gov.bn
กองกำลังตำรวจบรูไน (อังกฤษ: Royal Brunei Police Force: RBPF, มลายู: Polis Diraja Brunei: PDB) มีหน้าที่ดูแลด้านกฎหมายและความสงบเรียบร้อยในประเทศบรูไน กองกำลังตำรวจบรูไนเป็นหนึ่งในสมาชิก 190 ประเทศของตำรวจสากล (INTERPOL) ซึ่งเป็นองค์การระหว่างรัฐบาลทั่วโลกตั้งแต่ปี พ.ศ. 2527
ด้วยกำลังเจ้าหน้าที่มากกว่า 4,400 นาย กองกำลังตำรวจบรูไนมีหน้าที่รับผิดชอบในการรักษากฎหมายและความสงบเรียบร้อย และให้บริการบังคับใช้กฎหมาย อำนาจของกองกำลังตำรวจบรูไนในการรักษากฎหมายในรัฐสุลต่านบรูไนดารุสซาลาม ได้แก่ การป้องกัน การตรวจหาและการสืบสวนอาชญากรรม การรวบรวมข้อมูลทางอาญา การควบคุมการจราจร หน้าที่คุ้มกัน (วีไอพี, เงินสด, นักโทษ) การลาดตระเวนทางทะเลและชายแดน ความสงบเรียบร้อยของสาธารณะ การจลาจลตลอดจนการควบคุมกิจกรรมสาธารณะ
ประวัติ

| ปี | เหตุการณ์ |
| --- | --- |
2449: เริ่มจัดหาเจ้าหน้าที่ตำรวจและบุคลากรจากสเตรตส์เซตเทิลเมนต์
2452: ผู้ตรวจการ S.G Crummy ได้รับการแต่งตั้งเป็นผู้บัญชาการตำรวจ (CPO)
2460: หัวหน้าผู้ตรวจการ G.C. Mc Afee ดำรงตำแหน่งผู้บัญชาการตำรวจ
2464: ตรากฎหมายกำลังตำรวจบรูไนได้รับความเห็นชอบ
2466: ขยายขอบเขตหน้าที่ของตำรวจให้ครอบคลุมถึงบริการดับเพลิง เรือนจำ การเข้าเมือง การจดทะเบียนยานยนต์ การออกใบอนุญาตขับรถ ใบอนุญาตเบ็ดเตล็ด การจดทะเบียนคนต่างด้าว เป็นต้น
2485–88: กองกำลังตำรวจบรูไนอยู่ภายใต้การปกครองของทหารญี่ปุ่น
2493: กองบัญชาการตำรวจถูกย้ายไปที่แขวงกัวลาเบอไลต์ และผู้บัญชาการตำรวจก็เป็นผู้รับผิดชอบตำแหน่งผู้บัญชาการตำรวจรัฐซาราวัก
2493: ก่อตั้งกรมสอบสวนคดีอาญา (Criminal Investigations Department: CID)
2494: กองกำลังตำรวจบรูไนได้จัดตั้งศูนย์ฝึกอบรมของตนเองที่เซอเรีย
2500: วงดนตรีกองกำลังตำรวจบรูไนก่อตั้งขึ้นโดยมี R.E.House เป็นผู้อำนวยการด้านดนตรีคนแรก
2501: มีการจัดตั้งกรมตรวจคนเข้าเมือง
2502: รัฐธรรมนูญแห่งบรูไนกำหนดให้รัฐสุลต่านต้องมีผู้บัญชาการตำรวจเป็นของตนเอง
2503: ก่อตั้งกรมขนส่งทางบก
2503: หน่วยสำรองได้รับการจัดตั้งขึ้นเพื่อทดแทนหมวดกองกำลังภาคสนามซาราวัก
2505: กองกำลังตำรวจบรูไนมีส่วนร่วมในการปกป้องประเทศจากการกบฏที่เกิดจากพรรคประชาชน (People's Party)
2508: สุลต่านโอมาร์ อาลี ไซฟุดดีนที่ 3 พระราชทานตราสัญลักษณ์ตำรวจบรูไนบนธงประจำหน่วยอย่างเป็นทางการ
2510: ก่อตั้งศูนย์ฝึกอบรมตำรวจที่จาลัน อามาน, เบรากัส
2514: มีการเฉลิมฉลองกาญจนาภิเษกของกองกำลังตำรวจบรูไน
2514: ธงหน่วยตำรวจแบบเก่าถูกแทนที่ด้วยธงหน่วยแบบใหม่ในพิธีมอบธงชัยประจำหน่วยตำรวจโดยสมเด็จพระราชาธิบดีสุลต่านฮัสซานัล โบลเกียห์ ด้วยธงประจำหน่วยแบบใหม่
2517: เจ้าชายโมฮาเหม็ด โบลเกียห์ ได้รับการแต่งตั้งให้เป็นผู้บัญชาการตำรวจกิตติมศักดิ์
2517: มีการจัดตั้งกองกำลังตำรวจหญิงขึ้น
2518: สุลต่านทรงยินยอมแต่งตั้งเจ้าหญิงมาสนาเป็น "ผู้บัญชาการตำรวจหญิง" และฮัจญะห์ นอร์ไอน์ เป็น "รองผู้บัญชาการตำรวจหญิง"
2518: นายจายา ราจิด เจ้าหน้าที่ภูมิบุตรเอก ได้รับการเลื่อนยศเป็นผู้บัญชาการตำรวจ
2527: เข้าเป็นสมาชิกตำรวจสากล (INTERPOL) เมื่อวันที่ 4 กันยายน และตำรวจอาเซียน (ASEANAPOL)
2535: เข้าร่วมภารกิจองค์การบริหารชั่วคราวแห่งสหประชาชาติในกัมพูชา
2536: เข้าร่วมภารกิจ COMSA ในแอฟริกาใต้
2536: หน่วยสันติบาลถูกยกเลิกและบุคลากรสามในสี่ถูกโอนสู่กรมความมั่นคงภายในที่จัดตั้งขึ้นใหม่
2538: กองกำลังตำรวจบรูไนปรับโครงสร้างการบริหารใหม่
2539: กองกำลังตำรวจบรูไนเฉลิมฉลองพัชราภิเษก
2540: สร้างเขตตำรวจเพิ่มเติมที่เรียกว่าเขตตำรวจเจรูดง และยกระดับกองจราจรเป็นกรมจราจร
2556: ครบรอบ 92 ปี กองกำลังตำรวจบรูไน 1 มกราคม นับตั้งแต่ก่อตั้ง
โครงสร้างหน่วยงาน

โครงสร้างหน่วยงานของกองกำลังตำรวจบรูไน ประกอบไปด้วย
ผู้บัญชาการตำรวจ (สำนักงานเลขาธิการผู้บัญชาการตำรวจ)
รองผู้บัญชาการตำรวจ
โครงสร้างหน่วยงาน > กรม > กรมบริหารทั่วไปและการเงิน

กรมบริหารทั่วไปและการเงิน แผนกประกอบด้วย 4 หน่วย:
กองบริหารทั่วไปและการเงิน
หน่วยฝึกอบรม
กองสมาชิกและวางแผนอาชีพ
หน่วยจัดซื้อและจัดหา
โครงสร้างหน่วยงาน > กรม > กรมส่งกำลังบำรุง

กรมส่งกำลังบำรุง บทบาทและความรับผิดชอบของกรมส่งกำลังบำรุง:
เพื่อให้แน่ใจว่ามีความต้องการเพียงพอสำหรับหน่วย
เพื่อปกป้องทรัพย์สินของหน่วย
เพื่อให้ความช่วยเหลือทางเทคนิค
เพื่อจัดทำโครงการแผนพัฒนาประเทศ
เพื่อจัดทำงบประมาณประจำปี
โครงสร้างหน่วยงาน > กรม > กรมข่าวกรองคดีอาญา

กรมข่าวกรองคดีอาญา มีหน้าที่และบทบาท:
เพื่อให้ข่าวกรองทางอาญาทันเวลาและถูกต้อง
เพื่อจัดทำสถิติอาชญากรรมและรายงานอาชญากรรมรายวัน
เพื่อเตรียมการประเมินภัยคุกคามและรายงานข่าวกรองเกี่ยวกับสถานการณ์อาชญากรรม กิจกรรมระดับชาติ การเยี่ยมเยียนรัฐโดย VVIP และอื่นๆ อีกมากมาย
เพื่อติดตามและวิเคราะห์กิจการภายในประเทศและระหว่างประเทศที่อาจก่อให้เกิดภัยคุกคามต่อความมั่นคงของประเทศ
เพื่อออกบัตรรักษาความปลอดภัยและประมวลผลภาพยนตร์และรูปถ่ายที่เกิดเหตุ
โครงสร้างหน่วยงาน > กรม > กรมสอบสวนคดีอาญา

กรมสอบสวนคดีอาญา มีหน้าที่และบทบาท:
เพื่อบังคับใช้กฎหมายและความสงบเรียบร้อยของประเทศ
เพื่อให้บริการแก่ชุมชน
เพื่อป้องกันอาชญากรรม
เพื่อจับกุมผู้กระทำผิด
เพื่อดำเนินการสอบสวนคดีที่เกี่ยวข้องกับความผิดที่ฝ่าฝืนกฎหมายและการกระทำ
โครงสร้างหน่วยงาน > กรม > กรมปฏิบัติการ

กรมปฏิบัติการ กองกำลังตำรวจบรูไน มีหน้าที่รับผิดชอบในการปฏิบัติการทุกด้านในส่วนของความมั่นคงและการควบคุม นอกเหนือจากการมีบทบาทในการบังคับใช้กฎหมายของประเทศ
โครงสร้างหน่วยงาน > กรม > กรมควบคุมและสอบสวนจราจร

กรมควบคุมและสอบสวนจราจร บทบาทของกรมนี้ค่อนข้างหลากหลาย ได้แก่:
เพื่อสอบสวนและตั้งข้อหาผู้กระทำผิดจราจรทางถนน
เพื่อดำเนินการและการบังคับใช้ถนน
เพื่อให้ความช่วยเหลือที่จำเป็นแก่ผู้ใช้ถนนในขณะลาดตระเวน
เพื่อดำเนินการรณรงค์และโครงการสร้างความตระหนักรู้เกี่ยวกับความปลอดภัยทางถนน
เพื่อให้บริการคุ้มกันด้วยรถจักรยานยนต์และบริการคุ้มกันอื่น ๆ แก่ VVIP ทั้งในและต่างประเทศ
โครงสร้างหน่วยงาน > กองบังคับการตำรวจ

หน่วยงานระดับกองบังคับการตำรวจ
เขตตำรวจไนและมัวรา
เขตตำรวจตูตอง
เขตตำรวจเบไลต์
เขตตำรวจเต็มบูรง
ศูนย์ฝึกอบรมตำรวจ
เครื่องหมายยศ

ดูเพิ่ม: ยศทหารบรูไน § ตำรวจ
| เครื่องหมายยศของผู้บัญชาการกองกำลังตำรวจบรูไน |
| --- | --- | --- | --- | --- | --- | --- |
| ยศ | จเรตำรวจ | รองจเรตำรวจ | ผู้บัญชาการ | รองผู้บัญชาการ | ผู้ช่วยผู้บัญชาการอาวุโส | ผู้ช่วยผู้บัญชาการ |
เครื่องหมาย (ตั้งแต่ปี 2547): 
เครื่องหมาย (ก่อนปี 2547): 
| เครื่องหมายยศของนายตำรวจชั้นสัญญาบัตร |
| --- | --- | --- | --- | --- | --- | --- | --- | --- |
| ยศ | ผู้กำกับการอาวุโส | ผู้กำกับการ | รองผู้กำกับการ | ผู้ช่วยผู้กำกับการ | สารวัตรอาวุโส | สารวัตร | สารวัตรทดลองงาน | นักเรียนนายร้อยตำรวจ |
เครื่องหมาย (ตั้งแต่ปี 2547): 
เครื่องหมาย (ก่อนปี 2547): 
| เครื่องหมายยศของนายตำรวจชั้นประทวน |
| --- | --- | --- | --- | --- | --- | --- |
| ยศ | ดาบตำรวจ | จ่าสิบตำรวจ | สิบตำรวจเอก | สิบตำรวจโท | สิบตำรวจตรี | พลตำรวจ |
| เครื่องหมาย (ตั้งแต่ปี 2547) |  |  |  |  |  | ไม่มีเครื่องหมาย |
| เครื่องหมาย (ก่อนปี 2547) |  |  |  |  |  | ไม่มีเครื่องหมาย |
ยุทโธปกรณ์

เจ้าหน้าที่ตำรวจในที่เกิดเหตุอุบัติเหตุจราจร
กองกำลังตำรวจหญิง
ตำรวจติดอาวุธ เอ็ม 16
วงดนตรีตำรวจบรูไน
ฮอนด้า ST1300 ทำหน้าที่คุ้มกัน
นายตำรวจชั้นประทวน
ผู้บัญชาการตำรวจ

| ชื่อ | ระยะเวลาดำรงตำแหน่ง> เริ่ม | ระยะเวลาดำรงตำแหน่ง> สิ้นสุด | อ้างอิง |
| --- | --- | --- | --- |
| อเล็กซานเดอร์ จอห์น วอเตอร์ฟิลด์ สเลเตอร์ | 2507 | 2509 |  |
| เจมส์ ริชาร์ด เฮนรี เบิร์นส์ | 12 สิงหาคม 2509 | 2518 |  |
| อลัน เนล เอาท์แรม | - | - |  |
| จายา ราจิด | 2518 | 2526 |  |
| อุมา อาปอง | 1 มกราคม 2527 | 31 มีนาคม 2534 |  |
| อับดุลเราะห์มาน เบซาร์ | - | - |  |
| อับดุลเราะห์มาน อบู บาการ์ | - | - |  |
| ยาอากุบ ไซนาล | - | - |  |
| อับดุลเราะห์มาน โยฮาน | - | 31 มกราคม 2548 |  |
| ไซนุดดิน จาลานี | 1 กุมภาพันธ์ 2548 | 2553 |  |
| ฮาริน ซับตู | 13 กันยายน 2553 | 4 สิงหาคม 2556 |  |
| บาห์ริน โมฮัมหมัด นูร์ | 23 สิงหาคม 2556 | 29 พฤษภาคม 2559 |  |
| ชัมมี ชาห์ อัล-อิสลาม | 29 พฤษภาคม 2559 | 23 มิถุนายน 2562 |  |
| อีรวาน ฮัมบาลี | 4 มีนาคม 2564 | ปัจจุบัน |  |
หอศิลป์พิพิธภัณฑ์ตำรวจ

เมื่อวันที่ 4 กุมภาพันธ์ พ.ศ. 2552 กองกำลังตำรวจบรูไนได้เปิดหอศิลป์พิพิธภัณฑ์ตำรวจอย่างเป็นทางการเนื่องในโอกาสครบรอบ 88 ปี
แหล่งข้อมูลอื่น

เว็บไซต์ทางการ
RBPF hosts 'dzikir' ceremony
'Do your part to improve road safety'
RBPF celebrates 88th anniversary
| ด ค กกองกำลังตำรวจแบ่งตามประเทศ |
| --- | --- |
แอฟริกา:  แอลจีเรีย  แองโกลา  เบนิน  บอตสวานา  บูร์กินาฟาโซ  บุรุนดี  แคเมอรูน  กาบูเวร์ดี  สาธารณรัฐแอฟริกากลาง  ชาด  คอโมโรส  สาธารณรัฐประชาธิปไตยคองโก  สาธารณรัฐคองโก  จิบูตี  อียิปต์  อิเควทอเรียลกินี  เอริเทรีย  เอสวาตินี  เอธิโอเปีย  กาบอง  แกมเบีย  กานา  แกมเบีย  กินี-บิสเซา  ไอวอรีโคสต์ (โกตดิวัวร์)  เคนยา  เลโซโท  ไลบีเรีย  ลิเบีย  มาดากัสการ์  มาลาวี  มาลี  มอริเตเนีย  มอริเชียส  โมร็อกโก  โมซัมบิก  นามิเบีย  ไนเจอร์  ไนจีเรีย  รวันดา  เซาตูแมอีปริงซีป  เซเนกัล  เซเชลส์  เซียร์ราลีโอน  โซมาเลีย  แอฟริกาใต้  ซูดานใต้  ซูดาน  แทนซาเนีย  โตโก  ตูนิเซีย  ยูกันดา  แซมเบีย  ซิมบับเว 
อเมริกา:  แอนทีกาและบาร์บิวดา  อาร์เจนตินา  บาฮามาส  บาร์เบโดส  เบลีซ  โบลิเวีย  บราซิล  แคนาดา  ชิลี  โคลอมเบีย  คอสตาริกา  คิวบา  ดอมินีกา  สาธารณรัฐโดมินิกัน  เอกวาดอร์  เอลซัลวาดอร์  กรีนแลนด์  กรีเนดา  กัวเตมาลา  กายอานา  เฮติ  ฮอนดูรัส  จาเมกา  เม็กซิโก  นิการากัว  ปานามา  ปารากวัย  เปรู  เซนต์คิตส์และเนวิส  เซนต์ลูเชีย  เซนต์วินเซนต์และเกรนาดีนส์  ซูรินาม  ตรินิแดดและโตเบโก  สหรัฐ  อุรุกวัย  เวเนซุเอลา 
เอเชียและโอเชียเนีย:  อัฟกานิสถาน  ออสเตรเลีย  บาห์เรน  บังกลาเทศ  ภูฏาน  บรูไน  พม่า (เมียนมาร์)  กัมพูชา  จีน ฮ่องกง  มาเก๊า  อินเดีย  อินโดนีเซีย  อิหร่าน  อิรัก เคอร์ดิสถาน  อิสราเอล  ญี่ปุ่น  จอร์แดน  คาซัคสถาน  เกาหลีเหนือ  เกาหลีใต้  คูเวต  คีร์กีซสถาน  ลาว  เลบานอน  มาเลเซีย  มองโกเลีย  นาอูรู  เนปาล  นิวซีแลนด์  โอมาน  ปากีสถาน  ปาเลสไตน์  ฟิลิปปินส์  กาตาร์  ซาอุดีอาระเบีย  สิงคโปร์  ศรีลังกา  ซีเรีย  ไทย  ทาจิกิสถาน  ตูวาลู  ติมอร์-เลสเต  เติร์กเมนิสถาน  สหรัฐอาหรับเอมิเรตส์  อุซเบกิสถาน  เวียดนาม  เยเมน 
ยุโรป:  แอลเบเนีย  อันดอร์รา  อาร์มีเนีย  ออสเตรีย  อาเซอร์ไบจาน  เบลารุส  เบลเยียม  บอสเนียและเฮอร์เซโกวีนา  บัลแกเรีย  โครเอเชีย  ไซปรัส  สาธารณรัฐเช็ก  เดนมาร์ก  เอสโตเนีย  หมู่เกาะแฟโร  ฟินแลนด์  ฝรั่งเศส  จอร์เจีย  เยอรมนี  กรีซ  ฮังการี  ไอซ์แลนด์  ไอร์แลนด์  อิตาลี  ลัตเวีย  ลิทัวเนีย  ลักเซมเบิร์ก  มอลตา  มอลโดวา  โมนาโก  มอนเตเนโกร  เนเธอร์แลนด์  มาซิโดเนียเหนือ  นอร์เวย์  โปแลนด์  โปรตุเกส  โรมาเนีย  รัสเซีย  ซานมารีโน  เซอร์เบีย  สโลวาเกีย  สโลวีเนีย  สเปน  สวีเดน  สวิตเซอร์แลนด์  ตุรกี  ยูเครน  สหราชอาณาจักร อังกฤษและเวลส์  สกอตแลนด์  ไอร์แลนด์เหนือ  ยิบรอลตาร์ 
รัฐที่ได้รับการรับรอง อย่างไม่สมบูรณ์:  อาร์ทซัค  คอซอวอ  ไซปรัสเหนือ  สาธารณรัฐประชาธิปไตยอาหรับซาห์ราวี  โซมาลีแลนด์  สาธารณรัฐจีน (ไต้หวัน) 
ยุติปฏิบัติการ:  แอลเบเนีย (ฌ็องดาร์เมอรีแอลเบเนีย)  เชโกสโลวาเกีย  เยอรมนีตะวันออก  ฟิลิปปินส์ INP  กองกำลังตำรวจฟิลิปปินส์  สาธารณรัฐประชาชนโปแลนด์  สภาพโซเวียต  ยูโกสลาเวีย (สหพันธ์สาธารณรัฐสังคมนิยมยูโกสลาเวีย) 
 ยามชายแดน  ยามฝั่ง  ศุลกากร  หน่วยงานบังคับใช้กฎหมาย ประเภท  หน่วยข่าวกรอง 
โมฮัมหมัด อิรวาน บิน ฮัมบาลี ผู้บัญชาการตำรวจ
ตำรวจปราบจลาจลเดินสวนสนามเนื่องในวันชาติบรูไนปี 2024
ตำรวจจราจรปฏิบัติหน้าที่ที่ภูสัตบันดาร์
เฉลิม สุจริต

รองศาสตราจารย์เฉลิม สุจริต
รองศาสตราจารย์ เฉลิม สุจริต (6 พฤศจิกายน พ.ศ. 2475 - 3 กันยายน พ.ศ. 2533) สถาปนิก อาจารย์มหาวิทยาลัย หัวหน้าภาควิชาสถาปัตยกรรมและคณบดีคณะสถาปัตยกรรมศาสตร์ จุฬาลงกรณ์มหาวิทยาลัย
ชีวประวัติ การศึกษาและการทำงาน

รองศาสตราจารย์ เฉลิม สุจริต เกิดที่อำเภอศรีมหาโพธิ จังหวัดปราจีนบุรี เป็นบุตรคนแรกของร้อยโทสุวรรณและนางฟื้น สุจริต มีพี่น้องร่วมบิดามารดา 3 คน เมื่อวัยเด็กได้เข้าศึกษาในโรงเรียนประถมและมัธยมที่จังหวัดปราจีนบุรีบ้านเกิด เมื่อจบมัธยมศึกษาแล้วจึงเข้ามาศึกษาต่อระดับอาชีวศึกษาที่โรงเรียนช่างก่อสร้างอุเทนถวาย จบแล้วได้สอบคัดเลือกเข้าศึกษาต่อที่คณะสถาปัตยกรรมศาสตร์ จุฬาลงกรณ์มหาวิทยาลัย จนจบการศึกษาปริญญาตรีสถาปัตยกรรมศาสตร์ เกียรตินิยมอันดับ 2 เมื่อ พ.ศ. 2498
หลังจากเข้ารับราชการในตำแหน่งอาจารย์ตรีในสถาบันที่คณะสถาปัตยกรรมศาสตร์ จุฬาลงกรณ์มหาวิทยาลัยนั้นเองแล้ว ต่อมา หลังสอนมาเป็นเวลา 10 ปี รองศาสตราจารย์เฉลิม สุจริตจึงขอลาศึกษาต่อที่ประเทศเนเธอร์แลนด์และได้รับประกาศนียบัตรชั้นสูง (DIPL.ICPB with Distinction) จากสถาบันบาวเซนตรุม นครร็อตเตอร์ดัมเมื่อ พ.ศ. 2511 จากนั้นจึงได้ไปศึกษาวิชาสถาปัตยกรรมศาสตร์ระดับปริญญาโท (M. Arch.) ที่มหาวิทยาลัยอิลลินอยส์ ประเทศสหรัฐอเมริกา
ในด้านการทำงาน รองศาสตราจารย์เฉลิม สุจริตได้รับราชการที่คณะสถาปัตยกรรมศาสตร์ จุฬาลงกรณ์มหาวิทยาลัยจนถึงวันสุดท้ายแห่งชีวิต โดยเริ่มเข้ารับราชการในตำแหน่งอาจารย์ตรีเมื่อ พ.ศ. 2499 ดังกล่าว และได้เลื่อนตำแหน่งถึงข้าราชการชั้นพิเศษ ก่อนเปลี่ยนมาเป็นระบบ “ซี” และได้ตำแหน่งทางวิชาการถึงระดับรองศาสตราจารย์เมื่อ พ.ศ. 2516 ในปี พ.ศ. 2522 ได้ดำรงตำแหน่งหัวหน้าภาควิชาสถาปัตยกรรมและในปี พ.ศ. 2525 ดำรงตำแหน่งคณบดีคณะสถาปัตยกรรมศาสตร์เป็นคนที่ 6 สืบแทนรองศาสตราจารย์ หม่อมหลวง ประทีป มาลากุล และพ้นวาระคณบดีเมื่อวันที่ 31 พฤษภาคม พ.ศ. 2531
นอกจากวิชาการออกแบบสถาปัตยกรรมแล้ว รองศาสตราจารย์เฉลิม สุจริตยังมีความเชี่ยวชาญการสอนด้านการก่อสร้างและการจัดการงานก่อสร้างอีกด้วย นอกเหนือจากการสอนแล้ว รองศาสตราจารย์เฉลิม สุจริตได้ดำรงตำแหน่งกรรมการที่สำคัญหลายตำแหน่ง อาทิ กรรมการควบคุมการประกอบวิชาชีพสถาปัตยกรรม (กส.) กรรมการการเคหะแห่งชาติ กรรมการร่างมาตรฐานวัสดุก่อสร้าง รวมทั้งกรรมการกำหนดมาตรฐานวัสดุก่อสร้างของกระทรวงอุตสาหกรรมอีกหลายชุด
ชีวิตครอบครัวและบั้นปลายชีวิต

รองศาสตราจารย์เฉลิม สุจริตสมรสกับนางสาวปรีมล กัลยาณมิตร แต่ไม่มีบุตรธิดาสืบสกุล และได้ดำเนินชีวิตครอบครัวและการงานอย่างเรียบง่าย ชอบการสอนและการเขียนบทความทางวิชาการ และศึกษาพระธรรมทางพุทธศาสนาพอสมควร รองศาสตราจารย์เฉลิม สุจริตเป็นผู้มีโรคประจำตัวคือโรคหอบหืดที่เป็นมานาน และเมื่อเช้ามืดของวันที่ 3 กันยายน พ.ศ. 2533 ได้เกิดอาการโรคหืดกำเริบมากตามแพทย์ไม่ทันหัวใจจึงล้มเหลวเสียชีวิตเมื่อเวลา 3.40 น. รวมสิริอายุได้ 58 ปี
เครื่องราชอิสริยาภรณ์

พ.ศ. 2529 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2526 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2524 –  เหรียญจักรพรรดิมาลา (ร.จ.พ.)
โกเมน ภัทรภิรมย์

ศาสตราจารย์ โกเมน ภัทรภิรมย์ (27 มีนาคม พ.ศ. 2475 -  3 ตุลาคม พ.ศ. 2565)
อดีตตุลาการศาลรัฐธรรมนูญ อดีตสมาชิกวุฒิสภา อดีตอัยการสูงสุดของไทย และอดีตกรรมการอิสระและประธานกรรมการตรวจสอบบริษัท ซีพีออลล์ จำกัด (มหาชน) จำกัด
การศึกษา

ศ.โกเมน ภัทรภิรมย์ หรือ ศาสตราจารย์ ดร.โกเมน ภัทรภิรมย์ เริ่มศึกษาที่โรงเรียนวัดราชบพิธ ต่อมาได้ศึกษาต่อที่โรงเรียนสวนกุหลาบวิทยาลัย จากนั้นได้เข้าศึกษาระดับอนุปริญญา วิศวกรรมศาสตร์  โรงเรียนช่างชลประทาน (เกษตรศาสตร์) ปริญญาตรี นิติศาสตร์บัณฑิต มหาวิทยาลัยธรรมศาสตร์ และเนติบัณฑิตไทย จากนั้นจึงได้เข้าศึกษาต่อในระดับปริญญาเอก Docteur de l'Université ที่มหาวิทยาลัยปารีส รวมทั้งยังได้เข้ารับการศึกษาอบรมที่วิทยาลัยป้องกันราชอาณาจักร รุ่นที่ 28
โกเมน ภัทรภิรมย์ ได้รับปริญญานิติศาสตร์ดุษฎีบัณฑิตกิตติมศักดิ์ จุฬาลงกรณ์มหาวิทยาลัย
การทำงาน

ศ.โกเมน ภัทรภิรมย์ รับราชการเป็นข้าราชการอัยการ จนกระทั่งได้รับตำแหน่งอัยการสูงสุด ในระหว่างปี พ.ศ. 2530 - พ.ศ. 2536 ซึ่งก่อนหน้านั้นเคยได้ทำหน้าที่เป็นที่ปรึกษานายกรัฐมนตรี (2522-2530) และเป็นสมาชิกวุฒิสภา ในระหว่างปี พ.ศ. 2535 - พ.ศ. 2539
ต่อมาในปี พ.ศ. 2541 ได้รับแต่งตั้งเป็นตุลาการศาลรัฐธรรมนูญ จนถึงปี พ.ศ. 2544
ท่านยังเคยเป็นศาสตราจารย์พิเศษ ประจำคณะนิติศาสตร์ จุฬาลงกรณ์มหาวิทยาลัย
การเสียชีวิต

ศาสตราจารย์ โกเมน เสียชีวิตเมื่อวันที่ 3 ตุลาคม พ.ศ. 2565 กำหนดสวดพระอภิธรรม ณ ศาลากวีนิรมิต (ศาลากลางน้ำ) วัดเทพศิรินทราวาส ระหว่างวันที่ 4-10 ตุลาคม พ.ศ. 2565  และพระราชทานเพลิงศพวันที่ 11 ตุลาคม พ.ศ. 2565 ณ เมรุหลวงหน้าพลับพลาอิศริยาภรณ์
เครื่องราชอิสริยาภรณ์

พ.ศ. 2531 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2528 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2522 –  เหรียญจักรพรรดิมาลา (ร.จ.พ.)